02/03/2022 | Administración LocalProvincial
Deputación Provincial da Coruña
IES Rosalía Mera
Correción erros do anuncio no BOP do venres, 25 de febreiro de 2022 no que se publica a convocatoria do XXIII edición do “Certame de teatro escolar e afeccionado” da Deputación da Coruña

Advertido un erro na tanscrición da base quinta da resolución pola que se aproba a XXIII edición do Certame de teatro escolar e afeccionado da Deputación Provincial procédese a sua rectificación. “. Quinta. O prazo de inscrición remata o 20 de febreiro de 2022.” “. Quinta. O prazo de inscrición remata o 3 de marzo de 2022.” Polo tanto, as bases da a XXIII edición do Certame de teatro escolar e afeccionado da Deputación Provincial quedan como segue: RESOLUCIÓN POLA QUE SE APROBA A XXIII EDICIÓN DO CERTAME DE TEATRO ESCOLAR E AFECCIONADO DA DEPUTACIÓN DA CORUÑA DON VALENTÍN GONZÁLEZ FORMOSO, Presidente da Deputación Provincial da Coruña, Logo do informe favorable do servizo de Fiscalización, RESOLVO: 1º.- Aprobar a XXIII EDICIÓN DO CERTAME DE TEATRO ESCOLAR E AFECCIONADO DA DEPUTACIÓN DA CORUÑA o de acordo co texto seguinte: XXIII EDICIÓN DO CERTAME DE TEATRO ESCOLAR E AFECCIONADO DA DEPUTACIÓN DA CORUÑA BASES Primeira. O Certame de Teatro Escolar e Afeccionado da Deputación da Coruña na súa XXIII Edición estará organizado polo IES Rosalía Mera, centro dependente da propia Deputación da Coruña. Trátase dun certame do eido provincial aínda que está permitida a participación de grupos, compañías e centros educativos que non pertenzan á provincia da Coruña. Así mesmo, e previo estudo de viabilidade, poderán presentarse grupos e compañías de fóra de Galiza. As obras poderán pertencer a calquera xénero teatral. As compañías, grupos e centros educativos non poderán inscribir as obras que xa presentasen nas edicións XXI e XXII de este Certame. Segunda. As obras representaranse de luns a sábado durante os meses de marzo, abril, maio e xuño en horario de tarde, respectando en todo momento o calendario oficial e escolar para o 2022 do IES Rosalía Mera. O deseño do calendario correrá a cargo da organización e realizarase unha vez pechado o prazo de inscrición. Intentarase, na medida do posible, facilitar aos grupos, centros e compañías representar as obras nas datas propostas, mais sempre respectando a igualdade de condicións. Para favorecer a organización do certame delimitarase temporalmente o calendario da programación de cada unha das categorías. Co fin de garantir na medida do posible a adaptación do Certame á situación sanitaria provocada pola COVID19, o número máximo de representacións para cada xornada será de dúas obras, independentemente da categoría á que pertenzan ás mesmas, duración, etc. Terceira. As compañías e os grupos poderán presentar obras nas dúas linguas cooficiais de Galiza, sendo a lingua vehicular de difusión e xestión do Certame a lingua galega. Cuarta. Todas as representacións realizaranse no salón de actos do IES Rosalía Mera. Recomendamos consultar o rider técnico para coñecer as características técnicas do espazo, no apartado dedicado ao certame de teatro na páxina web do IES. Quinta. O prazo de inscrición remata o 3 de marzo de 2022. No momento da inscrición, os grupos, compañías e centros educativos, terán que cubrir un formulario no que se aportarán datos do grupo así como da obra (relación de participantes, datos da compañía, datos de contacto, datos da obra, duración, etc.). Asemade, nesta edición, no momento da inscrición, estará dispoñible a opción de elixir si optar a concurso ou non. As inscricións que teñan campos sen cubrir ou datos incompletos quedarán anuladas. Sexta. A inscrición realizarase a través dun formulario online, desde o seguinte enlace web: www.iesrosaliamera.com, na pestana propia dedicada ao certame de teatro. Todas aquelas compañías, centros educativos ou grupos que presenten máis dunha obra deberán cubrir unha ficha de inscrición por cada unha delas. Sétima. O pagamento dos dereitos de autor/a correrá a cargo dos centros educativos, grupos ou compañías, quedando a organización eximida desta obriga polas presentes bases. Na ficha de inscrición facilitamos folla da SGAE e enlaces de información ao respecto. Puntualizar que aquelas obras que requiran a reprodución de obras musicais que xeneren dereitos de autor tamén correrán a cargo das compañías, grupos e centros educativos. Oitava. Todos os grupos, compañías e centros educativos deberán facilitar á organización o documento oficial de autorización de imaxe do Certame segundo o modelo correspondente para maiores ou menores de idade que estará dispoñible para a súa descarga na pestana do certame na páxina web do IES. Novena. Os labores de carga e descarga, montaxe e desmontaxe correrán a cargo dos grupos e compañías. A organización resérvase o dereito a acotar os tempos de carga, descarga, montaxe e desmontaxe co fin de garantir as labores de ventilación precisas entre obras en cumplimento do Plan de continxencia da COVID19 para o certame. É imprescindible o rigoroso cumprimento dos tempos asignados. Décima. Os centros, compañías e grupos deberán presentar un contrarider no caso de que o backline e medios técnicos do IES non sexan suficientes para levar a cabo o espectáculo. As necesidades técnicas non cubertas polo backline do Centro deberán ser cubertas polos grupos, compañías ou centros educativos cos seus propios medios. Décimo primeira. O xurado estará formado por persoas con formación e experiencia nas áreas da literatura, a interpretación, a dirección e as artes escénicas. Conformarase un xurado específico cun mínimo de dúas persoas compoñentes en cada categoría. Décimo segunda. O certame estará regulado por 5 categorías: - Benxamín (educación infantil e 1º e 2º de Primaria). -Infantil (3º, 4º, 5º e 6º de Primaria). - Cadete (alumnos e alumnas da ESO). - Xuvenil (de 16 a 25 anos). - Senior (grupos e compañías de teatro afeccionado). Décimo terceira. Os premios por cada unha das categorías serán os seguintes: - Mellor Obra o Primeiro, 300€ + estatuíña. o Segundo, 250€ + estatuíña. o Terceiro, 200€ + estatuíña. o Cuarto, 150€ + estatuíña. o Quinto, 100€ + estatuíña. o Do sexto ao décimo: 50€. - Mellor Actuación: Tarxeta regalo de 100€ + estatuíña - Mellor Actuación Reparto: Tarxeta regalo de 100€ + estatuíña - Mellor Dirección Artística (vestiario e escenografía): Tarxeta regalo de 100€ + estatuíña Entregaranse diplomas de participación para todos os actores e actrices, e diplomas de actuación destacada ós/ás seleccionados/as polo xurado. Para o cobro dos premios en metálico, será requisito indispensable estar dado de alta como terceiro na Deputación da Coruña, poderase encontrar o enlace a este formulario así como as instrucións, no apartado de Inscricións da páxina web do Certame. A gala de clausura e entrega de premios realizarase no Teatro Colón o día 17 de xuño de 2022 ás 20:00h. Décimo cuarta: A organización elaborará un Plan de Continxencia da COVID19 propio para o desenvolvemento do certame de teatro, que poderá sufrir modificacións durante os meses que dure o certame en función das adaptacións necesarias ás normativas vixentes (incluíndo de ser o caso, a posibilidade de ter que presentar o Certificado COVID ou a documentación que estipule a normativa nese intre). Este Plan de Continxencia estará dispoñible para a súa descarga na páxina web wwwrosaliamera. com, na pestana propia do certame. Asemade, deberá ser remitida xunto coa documentación da obra unha declaración responsable asinada pola persoa representante no que se indique que o grupo cumpre os requisitos en materia COVID vixentes no momento para participar. O modelo de declaración responsable válido estará dispoñible para a súa descarga na páxina web do IES www.rosaliamera.com. Décimo quinta. A inscrición no presente certame suporá a aceptación de todas as bases recollidas nesta convocatoria. Décimo sexta. Para calquera dúbida, aclaración ou consulta contactar coa coordinación do certame nos seguintes contactos: 981 080 040 / 650 783 527 ou residencia. rosaliamera@dacoruna. gal O horario de atención telefónica será os días lectivos no IES Rosalía Mera de: Luns a xoves en horario de 10:00 a 14:00 e de 16:00 a 20:00. Venres de 10:00 a 13:00 e de 15:00 a 17:00.2º. -Contabilizar o importe dos gastos derivados da convocatoria, que ascende a un total de 18.000,00 €, que se imputarán as seguintes aplicacións orzamentarias do orzamento 2022: 0633/93365/481: Premios en metálico: 8.000 € 0633/93365/22609: Gastos para a organización do certame (gratificacións ao xurado, estatuiñas, celebración da gala de entrega de premios, rider de hospitalidade, etc): 10.000 € A presente resolución, que pon fin á vía administrativa, é susceptible de interposición de recurso recurso de reposición ante esta Deputación no prazo dun mes contado desde o día seguinte ó de notificación da presente resolución, ou de recurso contencioso-administrativo ante o Xulgado do Contencioso-Administrativo da Coruña, no prazo de dous meses contados desde o día seguinte ó de notificación da presente resolución, de conformidade co establecido no art.46 da Lei 29/1998, reguladora da xurisdicción contencioso administrativa, sen perxuizo de que poida exercitar calquera outro que estime pertinente. A Coruña, 25 de febreiro de 2022 O presidente, O Secretario Accidental, Valentín González Formoso Miguel Iglesias Martínez